CELEX: 62010TN0536
Language: mt
Date: 2010-11-23 00:00:00
Title: Kawża T-536/10: Rikors ippreżentat fit- 23 ta’ Novembru 2010 — Kessel vs UASI — Janssen-Cilag (Premeno)

29.1.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 30/46
            
         Rikors ippreżentat fit-23 ta’ Novembru 2010 — Kessel vs UASI — Janssen-Cilag (Premeno)
   (Kawża T-536/10)
   ()
   2011/C 30/83
   Lingwa tar-rikors: il-Ġermaniż
   
      Partijiet
   
   
      Rikorrenti: Kessel Marketing & Vertriebs GmbH (Mörfelden-Walldorf, il-Ġermanja) (rappreżentant: S. Bund, avukat)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Parti oħra quddiem il-Bord tal-Appell: Janssen-Cilag GmbH (Neuss, il-Ġermanja)
   
      Talbiet tar-rikorrenti
   
   
               —
            
            
               tannulla d-deċiżjoni tar-Raba’ Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni) (UASI), tal-21 ta’ Settembru 2010, fil-Każ R 708/2010-4;
            
         
               —
            
            
               tikkundanna, skont l-Artikolu 87(2) u (5) tar-Regoli tal-Proċedura tal-Qorti Ġenerali, lill-UASI kif ukoll lill-intervenjenti għall-ispejjeż.
            
         
      Motivi u argumenti prinċipali
   
   
      Applikant għat-trade mark Komunitarja: ir-rikorrenti.
   
      Trade mark Komunitarja kkonċernata: it-trade mark verbali “Premeno” għal prodotti fil-klassi 5.
   
      Proprjetarju tat-trade mark jew tas-sinjal invokat insostenn tal-oppożizzjoni: Janssen-Cilag GmbH.
   
      Trade mark jew sinjal invokat insostenn tal-oppożizzjoni: it-trade mark verbali Ġermaniża “Pramino” għal prodotti fil-klassi 5.
   
      Deċiżjoni tad-Diviżjoni tal-Oppożizzjoni: oppożizzjoni milqugħa.
   
      Deċiżjoni tal-Bord tal-Appell: appell miċħud.
   
      Motivi invokati: ksur tal-Artikolu 42(2) u (3) tar-Regolament (KE) Nru 207/2009 (1), sa fejn ma tressqitx prova konklużiva tal-użu tat-trade mark invokata insostenn tal-oppożizzjoni; ksur tal-Artikolu 8(1)(b) tar-Regolament (KE) Nru 207/2009, sa fejn ma hemmx probabbiltà ta’ konfużjoni bejn it-trade marks kunfliġġenti.
   Barra minn hekk, ir-rikorrenti tikkritika l-fatt li ma ġietx aċċettata l-legalità tal-limitazzjoni tal-lista ta’ prodotti u ta’ servizzi.
   
      (1)  Regolament tal-Kunsill (KE) Nru 207/2009, tas-26 ta’ Frar 2009, dwar it-trade mark Komunitarja (ĠU L 78, p. 1).